Diari Oficial de la Generalitat Valenciana


Sumari del DOGV 9279, del 16-02-2022 (2022/918)

RESOLUCIÓ de 3 de febrer de 2022, de la Universitat de València, per la qual es realitza l'oferta pública de diferents places d'aquest organisme amb contracte laboral temporal a càrrec de diversos projectes d'investigació.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9279

Data del DOGV
:   16-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/918


Data del document
:   03-02-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 3 de febrer de 2022, de la Universitat de València, per la qual es realitza l'oferta pública de diferents places d'aquest organisme amb contracte laboral temporal a càrrec de diversos projectes d'investigació. [2022/918]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
Convocar l'oferta pública de diferents places d'aquest organisme amb contracte laboral temporal, a càrrec de diversos projectes d'investigació, segons figuren en els annexos d'aquesta resolució, d'acord amb les bases següents.  
  
Primera. Requisits generals de les persones aspirants  
1.1. Tenir la nacionalitat espanyola, tenir la nacionalitat d'un país membre de la Unió Europea o ser d'un estat en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors en els termes en què aquesta legislació està definida en el Tractat constitutiu de la Unió Europea. En aquest últim cas, s'ha de presentar el resguard d'haver sol·licitat la targeta de residència comunitària.  
Així mateix, s'hi poden presentar persones amb nacionalitat diferent a l'esmentada anteriorment, sempre que complisquen els requisits que estableix la normativa vigent. Qui obtinga l'adjudicació del lloc de treball ofert ha d'acreditar que és posseïdor, en el moment de la contractació, almenys del permís de treball i de residència.  
1.2. Tenir complerts, almenys, 16 anys el dia en què acaba el termini de presentació de sol·licituds.  
1.3. Posseir la titulació acadèmica que figura en l'annex corresponent a la convocatòria que se sol·licita.  
Quan la categoria que se sol·licite siga de doctor, en el cas de titulacions obtingudes a l'estranger, s'ha d'acreditar que s'està en possessió de la corresponent convalidació, de la credencial que n'acredite, si escau, l'homologació o del certificat d'equivalència al nivell acadèmic de doctor expedit per la universitat que l'atorgue. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
  
Quan la categoria que se sol·licite siga de titulat superior, en el cas de titulacions obtingudes a l'estranger, s'ha d'acreditar que s'està en possessió de la corresponent convalidació o de la credencial que n'acredite, si escau, l'homologació o de la declaració d'equivalència a titulació. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
En el cas de titulacions obtingudes a l'estranger que no estiguen homologades, de les quals no s'haja declarat la seua equivalència o que no hagen estat reconegudes en la data d'acabament del termini de presentació de sol·licituds, es pot substituir aquest requisit, sempre que l'òrgan convocant presumisca que la titulació és equivalent a la que exigeix la convocatòria, per l'acreditació d'haver iniciat la tramitació per a l'homologació, la declaració d'equivalència o el reconeixement.  
Es rescindirà el contracte si l'autoritat acadèmica competent denega l'homologació. S'entén que hi ha denegació quan l'homologació està condiciona al compliment de determinats requisits que no es tenen.  
  
1.4. Si s'exigeix com a requisit un nivell d'idioma, per a la seua avaluació s'utilitza la Taula d'equivalències d'acreditació de L2 de la UV, aprovada per Acord del Consell de Govern del 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
1.5. No patir cap malaltia ni estar afectat per limitació física o psíquica que siga incompatible amb l'exercici de les corresponents funcions.  
1.6. No estar inhabilitat per a l'exercici de funcions públiques o no haver estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment no estar sotmeses a sanció disciplinària o condemna penal que els impedisca, en el seu cas, l'accés a la funció pública o, si no n'hi ha acreditació, còpia de la sol·licitud d'emissió, sense perjudici de declaració jurada per part de les persones interessades.  
Tots aquests requisits s'han de tenir en el moment d'acabament del termini de presentació de sol·licituds i mantenir-les durant el procés selectiu.  
  
Segona. Sol·licituds  
2.1. Les persones interessades han de tenir els requisits indicats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament mitjançant la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació (http://www.uv.es/pasinvest) a partir de la publicació d'aquesta resolució en el DOGV. Per poder emplenar com cal la sol·licitud, la Universitat té a la disposició de les persones interessades una guia a la qual es pot accedir a través de l'enllaç: https://go.uv.es/snh0jds.  
Les persones que tinguen dificultats a l'hora de realitzar la tramitació electrònica, poden accedir a l'eina de suport TIC de la Universitat de València a través del correu electrònic: njmtpb@ra.bk. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, mitjançant correu electrònic a l'adreça: wfksxcx@xf.uk  
2.2. El termini de presentació de les sol·licituds és de deu dies hàbils a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Tercera. Documentació que s'ha d'adjuntar electrònicament  
En el formulari electrònic es requereix que s'adjunte diversa documentació, preferentment en format pdf. Aquesta documentació s'ha d'inserir en les pestanyes i en l'espai reservat per fer-ho, de la manera següent:  
3.1. Cal inserir en la pestanya quarta el document pdf del títol acadèmic o del resguard d'haver abonat els drets d'expedició. En cas de titulacions estrangeres, és necessari acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents pdf que acrediten qualsevol altre requisit que s'exigisca en la convocatòria.  
  
3.2. Cal inserir en la pestanya cinquena el document pdf del DNI, passaport o NIE. Aquests dos últims documents només són necessaris si la persona no té la nacionalitat espanyola.  
3.3. També s'hi ha d'inserir un document pdf, o un ZIP, del currículum, per al qual es pot fer servir el model establert en l'enllaç: http://go.uv.es/f3lcmfj, i els mèrits degudament acreditats.  
  
No cal que els documents adjuntats estiguen compulsats en aquest moment del procediment, n'hi ha prou amb la declaració jurada de la persona interessada sobre l'autenticitat de tot el que es diu en la sol·licitud i dels documents annexats, sense perjudici que en qualsevol moment la comissió o la Universitat puga requerir els i les aspirants perquè acrediten la veracitat de les circumstàncies i documents aportats, que hagen sigut objecte de valoració.  
  
Quarta. Sistema selectiu  
4.1. El sistema selectiu consisteix en la valoració del currículum de les persones aspirants per part de la comissió avaluadora, la composició de la qual figura en l'annex corresponent a la convocatòria que se sol·licita. Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits al·legats en el currículum que no s'hagen justificat documentalment en el termini de presentació d'instàncies, no seran tinguts en compte en la resolució del concurs.  
4.2. La comissió pot, si ho considera oportú, realitzar una entrevista a les persones aspirants. El nombre de les persones que passen a la fase d'entrevista, que és eliminatòria, es determina per criteri de la comissió avaluadora.  
4.3. Finalitzat el procés selectiu, es publica la baremació de les persones aspirants, la proposta de contractació i la resolució en el tauler d'anuncis del Servei de Recursos Humans Personal d'Administració i Serveis (RH-PAS) i en la pàgina web http://www.uv.és/pasinvest.  
4.4. En l'acta, la comissió avaluadora pot establir que una part o totes les persones que han participat en la selecció constituïsquen una borsa de treball.  
4.5. La comissió avaluadora pot declarar desert el procediment de selecció si, després de valorar els mèrits i de realitzar, si és el cas, l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
  
Cinquena. Comissió avaluadora  
5.1. La comissió avaluadora és la que figura en l'annex corresponent a la convocatòria que se sol·licita.  
5.2. Els membres de la comissió avaluadora s'han d'abstenir d'intervenir-hi quan es troben en alguna circumstància de les que preveuen els articles 23 i 24 de la Llei 40/2015, d'1 d'octubre, de règim jurídic del sector públic.  
La presidència pot sol·licitar als membres de la comissió una declaració expressa de no trobar-se en les circumstàncies que preveuen els articles esmentats.  
5.3. La comissió ha de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
5.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
5.5. Per a les comunicacions i qualsevol problema que puga sorgir, la comissió avaluadora té la seu al lloc que s'indique en l'annex corresponent a la convocatòria que se sol·licita.  
  
Sisena. Informació sobre les dades recollides.  
6.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats que són objecte de la convocatòria, així com, en el seu cas, la posterior gestió de personal de conformitat amb el que disposa la Llei orgànica 6/2001, de 21 de desembre, d'universitats.  
Part de les dades pot ser publicada en el tauler oficial de la Universitat de València i en la pàgina web de la Secció de Gestió de la Investigació.  
A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
6.2. Per a més informació sobre el tractament de les dades, es pot accedir a l'enllaç: http://go.uv.es/88bqyh6  
  
Setena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració pot, si escau, revisar les resolucions del tribunal, d'acord amb l'esmentada norma.  
  
València, 3 de febrer de 2022.- La rectora, p. d. (DOGV 18.01.2021), el gerent: Juan Vicente Climent Espí.  
  
  
  
  
  
ANNEX I  
  
Oferta pública d'una plaça d'investigador o investigadora doctors sèniors de la Universitat de València amb contracte laboral temporal. Projecte: «Óxidos y metales bajo condiciones extremas: síntesis y caracterización de materiales en volumen y nanocristales con aplicaciones tecnológicas. CPI-22-026», finançat per l'Agència Estatal d'Investigació ?AEI- i pel Ministeri de Ciència i Innovació.  
  
Condicions generals del lloc de treball ofert:  
1. Projecte: «Óxidos y metales bajo condiciones extremas: síntesis y caracterización de materiales en volumen y nanocristales con aplicaciones tecnológicas. CPI-22-026».  
2. Denominació i classificació del lloc de treball:  
Investigador/a doctor/a sènior.  
Grup: A.  
Subgrup: A1.  
3. Jornada de treball: 37 hores setmanals.  
4. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.937,34 euros (12 pagues).  
5. Objecte i període:  
Caracteritzar òxids sota condicions d'alta pressió i alta temperatura.  
  
El contracte està determinat per la durada del projecte i la disponibilitat pressupostària.  
6. Requisits:  
Titulació: doctorat en Física, o titulació equivalent.  
  
Barem  
1. Producció científica (fins a 40 punts): la direcció de tesi, la publicació d'articles científics, de llibres, de capítols de llibre i de monografies i la presentació de treballs en reunions científiques es valora d'acord amb el barem inclòs en la Memòria anual d'investigació vigent en el moment de la publicació de la convocatòria.  
2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
- Coneixements d'anglès.  
- Llicenciatura o grau en Física o en Física i Química.  
- Experiència en tècniques d'altes pressions.  
- Experiència en difracció de raigs X amb tècniques de pols i monocristall.  
- Experiència amb làsers i sistemes òptics.  
- Experiència en tècniques d'absorció òptica i espectroscòpia Raman.  
- Experiència en determinació de diagrames de fase P-T.  
- Experiència en l'estudi de vanadats sota pressió.  
- Experiència fent ús de grans instal·lacions de radiació sincrotró.  
  
3. Participació en projectes d'investigació competitius (fins a 15 punts):  
a) Per cada any de participació acreditada com a membre de l'equip a temps complet en projectes d'investigació de convocatòries competitives del Pla Nacional d'R+D o programes autonòmics, s'assignen 3 punts.  
b) Per cada any de participació acreditada com a membre de l'equip en projectes d'investigació europeus, s'assignen 5 punts.  
4. Participació en activitats de transferència del coneixement (fins a 15 punts):  
a) Per cada any de participació acreditada com a membre de l'equip a temps complet en contractes i convenis per a realitzar projectes d'investigació, s'assignen 3 punts. Queden excloses d'aquest barem les prestacions de serveis, assessories i activitats formatives.  
b) Pel fet de constar com a coinventor/coautor en patents, models d'utilitat o un altre tipus de propietat industrial o intel·lectual, s'assignen 5 punts.  
5. Estades postdoctorals en unes altres universitats i centres d'investigació diferents del centre on es va obtenir la tesi doctoral (fins a 10 punts):  
a) Per cada any acreditat d'estada en altres universitats i centres d'investigació, finançada per convocatòries competitives del Programa Marc Europeu, el Pla Nacional d'R+D o programes autonòmics, s'assignen 5 punts. Les estades han de tenir una durada mínima de trenta dies consecutius.  
b) Per cada any acreditat d'estada en unes altres universitats i centres d'investigació, sense finançament competitiu, s'assignen 2 punts. Les estades han de tenir una durada mínima de trenta dies consecutius.  
  
  
Comissió avaluadora titular:  
President: Juan Pascual Martínez Pastor, professor del Departament de Física Aplicada i Electromagnetisme.  
Vocal 1: Daniel Jorge Errandonea Ponce, professor del Departament de Física Aplicada i Electromagnetisme.  
Vocal 2: Óscar Manuel Vives García, professor del Departament de Física Teòrica.  
Vocal 3: M. Victoria Castillo Giménez, professora del Departament de Física Atòmica, Molecular i Nuclear.  
Secretària: Gabriela Alejandra Barenboim Szuchman, professora del Departament de Física Teòrica.  
  
Comissió avaluadora suplent  
Presidenta: M. Sonia Murcia Mascarós, professora del Departament de Química Inorgànica.  
Vocal 1: Chantal María Ferrer Roca, professora del Departament de Física Aplicada i Electromagnetisme.  
Vocal 2: Vicente Muñoz Sanjosé, professor del Departament de Física Aplicada i Electromagnetisme.  
Vocal 3: M. del Carmen Martínez Tomás, professora del Departament de Física Aplicada i Electromagnetisme.  
Secretari: Domingo Martínez García, professor del Departament de Física Aplicada i Electromagnetisme.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari de Ciència dels Materials (ICMUV) de la Universitat de València.  
  
  
ANNEX II  
  
Oferta pública d'una plaça d'investigador o investigadora no doctors de la Universitat de València amb contracte laboral temporal. Projecte: «Perovskitas semiconductoras integradas en estructuras fotónicas para dispositivos inteligentes de emission y conmutación de luz. CPI-22-034», finançat per l'Agència Estatal d'Investigació ?AEI- i pel Ministeri de Ciència i Innovació.  
  
Condicions generals del lloc de treball ofert.  
1. Projecte: «Perovskitas semiconductoras integradas en estructuras fotónicas para dispositivos inteligentes de emission y conmutación de luz. CPI-22-034».  
2. Denominació i classificació del lloc de treball:  
Investigador/a no doctor/a.  
Grup: A.  
Subgrup: A 1.  
3. Jornada de treball: 35 hores setmanals.  
4. La dotació de l'ajuda es destina a finançar, entre altres conceptes, la retribució. La retribució bruta mensual, a temps complet, és de 1.541,29 euros (12 pagues).  
5. Objecte i període:  
Investigació de propietats òptiques de semiconductors tipus perovskita i la seua aplicació en Fotònica.  
El contracte està determinat per la durada del projecte i la disponibilitat pressupostària.  
6. Requisits:  
Titulació: grau en Física, o titulació equivalent.  
Màster en Física, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.  
  
  
Barem  
1. Mèrits preferents:  
1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
1.2 Beca de col·laboració del Ministeri d'Educació: 0,05 punts.  
  
1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
1.4 Publicacions científiques relacionades amb l'objecte del contracte (fins un màxim d'1,70 punts):  
1.4.1 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
1.4.2 Per cada publicació en revistes científiques no relacionades en les llistes esmentades en el punt anterior: 0,25 punts.  
1.4.3 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
  
2. Altres mèrits preferents relacionats amb l'objecte del contracte (fins un màxim de 3 punts).  
- Estudis d'òptica, estat sòlid, física de semiconductors, dispositius electrònics i optoelectrònics, electromagnetisme, electrodinàmica clàssica, electrodinàmica quàntica, propagació d'ones electromagnètiques, etc.  
- Treball de grau i/o màster relacionat amb fotònica, semiconductors i/o dispositius semiconductors o disciplines afins.  
- Experiència en investigació a través d'articles publicats, conferències, etc., relativa a propietats òptiques de semiconductors i aplicacions en fotònica.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
Comissió avaluadora titular:  
President: Juan Pascual Martínez Pastor, professor del Departament de Física Aplicada i Electromagnetisme.  
Vocal 1: Isaac Suárez Álvarez, professor del Departament d'Enginyeria Electrònica.  
Vocal 2: Miguel Ángel Aloy Torás, professor del Departament d'Astronomia i Astrofísica.  
Vocal 3: María Jesús Hernández Lucas, professora del Departament de Física de la Terra i Termodinàmica.  
Secretària: M. del Carmen Martínez Tomás, professora del Departament de Física Aplicada i Electromagnetisme.  
  
Comissió avaluadora suplent  
Presidenta: M. Sonia Murcia Mascarós, professora del Departament de Química Inorgànica.  
Vocal 1: Albert Ferrando Cogollos, professor del Departament d'Òptica i Optometria i Ciències de la Visió.  
Vocal 2: Vicente Muñoz Sanjosé, professor del Departament de Física Aplicada i Electromagnetisme.  
Vocal 3: Pascuala García Martínez, professora del Departament d'Òptica i Optometria i Ciències de la Visió.  
Secretària: M. Victoria Castillo Giménez, professora del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Universitari de Ciència dels Materials (ICMUV) de la Universitat de València.  
  
  
  
  
  
ANNEX III  
  
Oferta pública d'una plaça de tècnic o tècnica superiors de suport a la investigació de la Universitat de València amb contracte laboral temporal. Projecte: «Asesoramiento en los trabajos de aplicación de nuevas técnicas de DNA-Metabarcoding para la identificación de macroinvertebrados bentónicos de ríos. CPI-22-035», a càrrec del Programa d'ajudes per a la contractació de personal de suport vinculat a un projecte d'investigació o de transferència tecnològica, (APOTIP/2020/020), convocades per Resolució de 20 de novembre de 2020, de la Conselleria d'Innovació, Universitats, Ciència i Societat Digital.  
  
  
Condicions generals del lloc de treball ofert  
1. Projecte: «Asesoramiento en los trabajos de aplicación de nuevas técnicas de DNA-Metabarcoding para la identificación de macroinvertebrados bentónicos de ríos. CPI-22-035».  
2. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
3. Jornada de treball: 35 hores setmanals.  
4. Dotació de l'ajuda: la dotació de l'ajuda es destinarà a finançar, entre altres conceptes, la retribució. La retribució bruta mensual, a temps complet, serà de 1.355,15 euros (12 pagues).  
5. Objecte i període:  
Transferència tecnològica en desenvolupament de marcadors moleculars per a indicadors biològics segons la DMA.  
El contracte està determinat per la durada del projecte i la disponibilitat pressupostària.  
6. Requisits:  
Titulació: grau en Biologia o en Ciències Ambientals, o titulació equivalent.  
Valencià: certificat de nivell C2, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Màster en Microbiologia, en l'àrea de Microbiologia Ambiental i l'Ecologia Microbiana.  
- Publicacions en revistes científiques SCI en l'àmbit de la limnologia i l'ecologia microbiana, especialment relacionades amb l'anàlisi mitjançant tècniques moleculars de les comunitats microbianes de masses d'aigua continentals.  
- Experiència en la presa de mostres de camp d'ecosistemes aquàtics epicontinentals i extracció d'àcids nucleics per a caracteritzar les comunitats microbianes.  
- Coneixements de bioinformàtica per al processament informàtic de seqüències obtingudes mitjançant tècniques NGS.  
- Experiència en el llenguatge de programació R per a l'anàlisi exploratòria i estadística de seqüències obtingudes mitjançant tècniques de NGS.  
- Experiència en l'extracció d'àcids nucleics i PCR de gens marcadors per a estudis d'expressió gènica.  
- Experiència en la preparació i defensa de ponències en congressos científics.  
- Experiència en la redacció d'articles científics i informes tècnics.  
  
- Beques predoctorals.  
La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
  
Comissió avaluadora titular:  
President: Juan Salvador Monrós González, professor del Departament de Microbiologia i Ecologia.  
Vocal 1: Antonio Camacho González, professor del Departament de Microbiologia i Ecologia.  
Vocal 2: Rosario Gil García, professora del Departament de Genètica.  
Vocal 3: Francesc Mesquita Joanes, professor del Departament de Microbiologia i Ecologia.  
Secretària: María José Carmona Navarro, professora del Departament de Microbiologia i Ecologia.  
  
Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Javier Armengol Díaz, professor del Departament de Microbiologia i Ecologia.  
Vocal 2: Rodolfo Gozalo Gutiérrez, professor del Departament de Botànica i Geologia.  
Vocal 3: Carmen Rojo García-Morato, professora del Departament de Microbiologia i Ecologia.  
Secretària: Misericordia Jiménez Escamilla, professora del Departament de Microbiologia i Ecologia.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Cavanilles de Biodiversitat i Biologia Evolutiva (ICBBE) de la Universitat de València.  
  
  
ANNEX IV  
  
Oferta pública d'una plaça d'investigador o investigadora doctors júniors de la Universitat de València amb contracte laboral temporal. Projecte: «Apoyo y promoción de la investigación en desarrollo local en la Universitat de València. CPI-22-036».  
  
Condicions generals del lloc de treball ofert.  
1. Projecte: «Apoyo y promoción de la investigación en desarrollo local en la Universitat de València. CPI-22-036».  
2. Denominació i classificació del lloc de treball:  
Investigador/a doctor/a júnior.  
Grup: A.  
Subgrup: A1.  
3. Jornada de treball: 20 hores setmanals.  
4. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 1.276,41 euros (12 pagues).  
5. Objecte i període:  
Suport a la investigació en l'IIDL, tasques de difusió de resultats d'investigació, gestió de la revista científica de l'IIDL (Terra. Revista de Desenvolupament Local), col·laboració amb els investigadors/es per a la sol·licitud de nous projectes nacionals i internacionals. Gestió de xarxes socials de l'IIDL.  
El contracte està determinat per la durada del projecte i la disponibilitat pressupostària.  
6. Requisits:  
Titulació: doctorat en Humanitats o Ciències Socials, o titulació equivalent; obtenció del títol amb una antelació màxima de 4 anys respecte a la publicació de la convocatòria; s'entén com a data d'obtenció del grau de doctor la data de lectura i aprovació de la tesi doctoral.  
  
  
Barem  
1. Producció científica (fins a 40 punts): la direcció de tesi, la publicació d'articles científics, de llibres, de capítols de llibre i de monografies i la presentació de treballs en reunions científiques es valora d'acord amb el barem inclòs en la Memòria anual d'investigació vigent en el moment de la publicació de la convocatòria.  
2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
- Grau en Periodisme.  
- Experiència en edició, coordinació i redacció de revistes científiques.  
- Experiència en gestió de la comunicació científica (xarxes socials, premsa, etc.).  
- Experiència en organització de congressos i seminaris científics.  
  
- Experiència en gestió de projectes.  
- Experiència en investigacions i projectes de tipus social i territorial amb metodologia qualitativa i quantitativa.  
3. Participació en projectes d'investigació competitius (fins a 15 punts):  
a) Per cada any de participació acreditada com a membre de l'equip a temps complet en projectes d'investigació de convocatòries competitives del Pla Nacional d'R+D o programes autonòmics, s'assignen 3 punts.  
b) Per cada any de participació acreditada com a membre de l'equip en projectes d'investigació europeus, s'assignen 5 punts.  
4. Participació en activitats de transferència del coneixement (fins a 15 punts):  
a) Per cada any de participació acreditada com a membre de l'equip a temps complet en contractes i convenis per a realitzar projectes d'investigació, s'assignen 3 punts. Queden excloses d'aquest barem les prestacions de serveis, assessories i activitats formatives.  
b) Pel fet de constar com a coinventor/coautor en patents, models d'utilitat o un altre tipus de propietat industrial o intel·lectual, s'assignen 5 punts.  
5. Estades postdoctorals en unes altres universitats i centres d'investigació diferents del centre on es va obtenir la tesi doctoral (fins a 10 punts):  
a) Per cada any acreditat d'estada en altres universitats i centres d'investigació, finançada per convocatòries competitives del Programa Marc Europeu, el Pla Nacional d'R+D o programes autonòmics, s'assignen 5 punts. Les estades han de tenir una durada mínima de trenta dies consecutius.  
b) Per cada any acreditat d'estada en unes altres universitats i centres d'investigació, sense finançament competitiu, s'assignen 2 punts. Les estades han de tenir una durada mínima de trenta dies consecutius.  
  
  
Comissió avaluadora titular:  
Presidenta: María Dolores Pitarch Garrido, professora del Departament de Geografia.  
Vocal 1: Ana Sales Ten, professora del Departament de Treball Social i Serveis Socials.  
Vocal 2: Javier Esparcia Pérez, professor del Departament de Geografia.  
Vocal 3: Josepa María Cortés Escrivá, professora del Departament d'Història Medieval i Ciències i Tècniques Historiogràfiques.  
Secretari: Miquel Requena Jiménez, professor del Departament de Prehistòria, Arqueologia i Història Antiga.  
  
Comissió avaluadora suplent  
President: Juan Miguel Albertos Puebla, professor del Departament de Geografia.  
Vocal 1: José Vicente Pérez Cosín, professor del Departament de Treball Social i Serveis Socials.  
Vocal 2: Manuel Ruzafa García, professor del Departament d'Història Medieval i Ciències i Tècniques Historiogràfiques.  
Vocal 3: Pilar Carmona González, professora del Departament de Geografia  
Secretària: María Mercedes Gómez-Ferrer Lozano, professora del Departament d'Història de l'Art.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Interuniversitari de Desenvolupament Local (IIDL) de la Universitat de València.